4.1+SQL+σχεσιακή+γλώσσα+ορισμού+δεδομένων+(DDL)

4.1 SQL Σχεσιακή Γλώσσα Ορισμού Δεδομένων (DDL)
**Στόχοι / Προσδοκώμενα Αποτελέσματα** Ο μαθητής/τρια να είναι ικανός/ή:
 * να περιγράφει τα χαρακτηριστικά της Γλώσσας Ορισμού Δεδομένων (DDL)
 * να διακρίνει τη σημασία των Γλωσσών Ορισμού Δεδομένων στην οργάνωση και διαχείριση των Βάσεων Δεδομένων

Μία **Γλώσσα Ορισμού Δεδομένων (Data Definition Language - DDL)** χρησιμοποιείται από τους σχεδιαστές - προγραμματιστές και από τους διαχειριστές Βάσεων Δεδομένων για τον ορισμό του σχήματος των δεδομένων, δηλαδή για να καθοριστεί η μορφή με την οποία θα «βλέπουν» οι χρήστες και τα προγράμματα τα αποθηκευμένα δεδομένα. Τα ΣΔΒΔ διαθέτουν μεταφραστή της γλώσσας DDL που υποστηρίζουν, ώστε να μετατρέπεται η περιγραφή από DDL σε μορφή που μπορεί να αποθηκευτεί.

Τα σχεσιακά ΣΔΒΔ χρησιμοποιούν κατά κανόνα τη γλώσσα SQL για τον ορισμό του σχεσιακού σχήματος των δεδομένων. Η γλώσσα SQL DDL περιγράφει τους πίνακες, τα πεδία (ή χαρακτηριστικά ή στήλες) από τα οποία αποτελούνται οι πίνακες, το είδος ή τύπο δεδομένων κάθε πεδίου και τους περιορισμούς για τα πεδία των πινάκων.

Στην υποενότητα 4.1.1 παρουσιάζονται οι τύποι δεδομένων που υποστηρίζει η SQL για τη δημιουργία των πεδίων πινάκων, ενώ στην υποενότητα 4.1.2 παρουσιάζονται οι εντολές δημιουργίας πινάκων σε SQL.